கேள்வி: ஐந்திணைகளும் உரிப்பொருளும் - உரிப்பொருள் பற்றி நீங்கள் என்ன அறிந்துள்ளீர்கள்?
பதில்: அகப்பொருள் பாடல்களில் முதற்பொருள், கருப்பொருள், உரிப்பொருள் ஆகிய முப்பொருளும் பயின்று வரும். இவை மூன்றில் உரிப்பொருள்(நிலத்திற்கு உரிய பொருள்) என்பதே பாடலின் அடிக்கருத்து ஆகும். இம்மூன்று பொருளும் உள்ள பாடல்களும் உண்டு. முதற்பொருளும் கருப்பொருளும் இன்றி உரிப்பொருள் மட்டுமே அமையும் பாடல்களும் உண்டு. முதலும் கருவும் இன்றிப் பாடல் அமையலாம். உரிப்பொருளின்றிப் பாடல் அமையாது. உரிப்பொருளே பாடலின் அடிப்படையாகும். ''புணர்தல் பிரிதல் இருத்தல் இரங்கல் ஊடல் இவற்றின் நிமித்தம் என்றிவை தேருங்காலைத் திணைக்குரிப் பொருளே.'' - ''தொல், அகம், 13'' என்ற நூற்பாவில் ஐந்திணைகளுக்கான உரிப்பொருளை முறைப்படுத்துகிறார் தொல்காப்பியர்.
கேள்வி: ஐந்திணைகளும் உரிப்பொருளும் - குறிஞ்சியும் புணர்தலும் பற்றி நீங்கள் என்ன அறிந்துள்ளீர்கள்?
பதில்: தலைவனும் தலைவியும் தனிமையில் ஒருவரை ஒருவர் கூடி மகிழும் நிலை புணர்தல் எனப்படும்.